踏入廿一世紀，紐卡素多處聯賽榜中游位置，2009年因表現不濟得英超尾三，要降落英冠比賽，但次年奪得英冠聯賽冠軍上返英超。2011–12年球季紐卡素表現出色，攞到聯賽第五，奪得參加歐洲賽資格。喺2012–13年度球季，紐卡素喺歐洲聯賽晉級至八強至被葡萄牙球隊賓菲加淘汰，但喺季尾陷入降級危機，最後只得聯賽第16名僅僅護級成功。